## Naujausi „Acer Aspire“ nešiojamieji kompiuteriai teikia efektyvias, kasdienius poreikius tenkinančias kompiuterio funkcijas

**Redaktoriaus apžvalga**

* Galingi „Acer Aspire“ serijos kompiuterių procesoriai ir vaizdo plokštės užtikrina nepriekaištingas pramogas ir leidžia efektyviai atlikti kasdienes užduotis.
* Ši nešiojamųjų kompiuterių serija buvo sukurta atsižvelgiant į tobulėjančias įrenginių funkcijas, įskaitant HD arba „Full HD“ ekranus, „Acer BluelightShield™“ ekrano technologiją ir 180° išskleidimą.
* Profesionaliems ir verslo naudotojams „Acer TrueHarmony™“ technologija užtikrina raiškų ir tikrovišką vaizdo konferencinių skambučių ir pramoginių funkcijų garsą.

**NIUJORKAS (2017 m. balandžio 27 d.) –** Šiandien „Acer“ pasaulinėje spaudos konferencijoje Niujorke pristatė naujausią „Aspire“ nešiojamųjų kompiuterių liniją. Kasdieniam naudojimui skirti nešiojamieji kompiuteriai su „Windows 10“ tenkina įvairius poreikius: „Aspire 1“ ir „Aspire 3“ puikiai tinka šeimoms ir studentams, „Aspire 5“ pasižymi praktiškomis ir populiariomis galimybėmis, o „Aspire 7“ įdiegtos visos pažangiausios funkcijos.

Aukščiausios kokybės „Aspire 7“ yra skirti naudotojams, kuriems itin svarbios patikimai ir efektyviai veikiančios galingos funkcijos. Joms užtikrinti kompiuteriuose buvo sumontuoti septintos kartos „Intel® Core™ i7“ procesoriai ir „NVIDIA® GeForce® GTX 1060“ vaizdo plokštė. „Aspire 5“ sukurti tiems, kurie ne tik rimtai dirba, bet ir rimtai žaidžia, todėl juose yra puikiai veikiantys CPU ir GPU, be to, galima pasirinkti „Full HD“ ekraną. „Acer Aspire 1“ ir „Acer Aspire 3“ skirti kasdienėms užduotims atlikti: juose integruota sparti 802.11ac belaidžio ryšio technologija, puikios funkcijos, leidžiančios mėgautis patobulinta multimedija, ir jautrus bei lengvai naudojamas tikslusis jutiklinis pultas.

**„Aspire 1“ – tai, ko reikia debesies technologijų eroje**

„Aspire 1“ sukurtas tiems, kurie ieško nešiojamojo kompiuterio šeimos reikmėms, naršymui internete arba tiesiog antro įrenginio. Jis teikiamas su 1 metų „Office 365 Personal“[[1]](#endnote-1) prenumerata ir 1 TB „OneDrive“ saugykla. Tris kartus už tradicinę belaidžio ryšio technologiją spartesnė 802.11ac technologija[[2]](#endnote-2), viena USB 3.0 jungtis, dvi USB 2.0 jungtys, HDMI jungtis ir eternetas leidžia lengvai prijungti „Aspire 1“ prie tinklo ar kitų įrenginių. 14 colių įrenginyje sumontuoti „Intel Celeron®“ arba „Pentium®“ procesoriai su 32 arba 64 GB talpos „eMMC“ atmintimi, 4 GB talpos DDR3L atmintis ir „Intel® HD Graphics“ vaizdo plokštė, kuriuos palaiko iki 9 val. veikiantis akumuliatorius[[3]](#endnote-3). Visa tai sutalpinta į dailų 18 mm aukščio ir vos 1,65 kg sveriantį korpusą.

**„Aspire 3“ – kasdieniam kompiuterio naudojimui**

„Aspire 3“ buvo sukurtas panaudojus „Aspire 1“ dizainą ir kūrybines idėjas bei pridėjus papildomų funkcijų, kurios suteikia daugiau galios ir patenkina intensyvesnio medijos naudojimo poreikius.

„Aspire 3“ būna su 14 colių HD, 15,6 colio HD arba 15,6 colio „Full HD“ ekranu. „Aspire 3“ gali būti sumontuoti „Intel Core“, „Celeron“ ir „Pentium“ procesoriai su 12 GB atmintimi. Juose taip pat integruota „Acer BlueLightShield™“ technologija, kuri mažina akis varginančios mėlynos šviesos poveikį.

**„Aspire 5“ – išskirtinis darbinis kompiuteris**

Patobulinus funkcijas ir dizainą, kad jie atitiktų reiklesnio naudotojo poreikius, „Aspire 5“ pavyko pritaikyti itin aktyviam gyvenimo būdui – jis yra patikima darbinė priemonė bet kuriam kūrėjui ar turinį bendrinančiam specialistui. „Aspire 5“ yra pagrindinis įrankis, padedantis naudotojams ne tik redaguoti nuotraukas ar skelbti informaciją internete, bet ir tvarkyti visą savo aktyvią dienotvarkę.

„Aspire 5“ veikia septintos kartos „Intel Core“ procesoriai, naujausia „NVIDIA GeForce“ vaizdo plokštė ir didžiausia 20 GB DDR4 2400 MHz atmintis. Kompiuteryje taip pat sumontuotas iki 2 TB talpos HDD ir iki 256 GB talpos M.2 SSD, todėl galima rinktis įvairius informacijos saugojimo variantus.

Patobulintos multimedijos funkcijos yra būtent tai, kas padeda „Aspire 5“ išsiskirti iš kitų kompiuterių. 15,6 colio HD arba „Full HD“ ekranas su IPS technologija[[4]](#endnote-4) užtikrina spalvų nuoseklumą ir galimybę peržiūrėti vaizdą skirtingais rakursais. Dėl „Acer TrueHarmony“ technologijos garsas skamba tikroviškai, o du skaitmeniniai mikrofonai su „Acer Purified.Voice“ užtikrina puikiai veikiančią „Cortana“ balso funkciją. Be to, naudojant „Skype“ verslui sertifikatą, pokalbių garsas yra aiškus ir nevėluoja. Jei reikia prijungti papildomų įrenginių, galima naudoti kompiuterio C tipo 1 kartos USB 3.1 jungtį, USB 3.0 jungtį, palaikančią įkrovimą be maitinimo, ir dar dvi USB 2.0 jungtis.

**„Aspire 7“ – itin efektyvi darbo priemonė kūrėjams**

Aukščiausios kokybės „Aspire 7“ yra skirtas tokiems profesionalams, kaip dizaineriai, ir visiems tiems, kuriems reikalingos efektyvios jų profesines ambicijas atitinkančios funkcijos.

Dailiame „Aspire 7“ korpuse sumontuotas galingas septintos kartos „Intel Core“ standartinės įtampos procesorius ir „NVIDIA GeForce GTX 1060“ vaizdo plokštė. Tam, kad naudotojai galėtų kuo efektyviau išnaudoti visas „Aspire 7“ funkcijas, jame integruota iki 32 GB talpos 2400 MHz DDR4 atmintis ir papildoma didelė saugykla (iki 2 TB talpos HDD ir iki 512 GB talpos M.2 SSD). „Aspire 7“ taip pat turi HD kamerą su HDR, o „Dolby® Audio™ Premium“ užtikrina puikią pramoginių funkcijų kokybę.

Įrenginyje integruota 2x2 MIMO 802.11ac belaidžio ryšio technologija ir gigabito talpos eternetas palaiko spartų tinklo ryšį. Jungčių konfigūracija yra tokia pat, kaip „Aspire 5“, įskaitant įkrovimo be maitinimo funkciją. Visa tai sutalpinta dailaus dizaino, stilizuotos tekstūros aliumininiame korpuse. „Aspire 7“ būna su 15 colių arba 17 colių ekranu.

Norėdami sužinoti apie konkrečiose rinkose parduodamus kompiuterius, produktų specifikacijas ir kainas, susisiekite su artimiausiu „Acer“ biuru ar parduotuve, kurių kontaktus rasite apsilankę [www.acer.com](http://www.acer.com).

Naujųjų „Acer Aspire“ kompiuterių linija buvo pristatyta šiandien, „next@acer“ spaudos konferencijoje Niujorke. Įmonė paskelbė apie naujus įrenginius ir sprendimus žaidėjams, kūrėjams, šeimoms, studentams ir profesionalams. Daugiau informacijos rasite apsilankę [www.acer.com/nextatacer](http://www.acer.com/nextatacer).

**Apie „Acer“**

„Acer“ buvo įkurta 1976 m. kaip techninės, programinės įrangos ir paslaugų įmonė, kurios veikla apima inovatyvių gaminių, padedančių gerinti žmonių gyvenimus, tyrimus, dizainą, rinkodarą, pardavimą ir palaikymą. „Acer“ siūlo kompiuterius, ekranus, projektorius, serverius, planšetinius kompiuterius, išmaniuosius telefonus ir ant rankos nešiojamus įrenginius. Ji taip pat kuria debesies technologijomis pagrįstus sprendimus, kad būtų lengviau sujungti internetu sąveikaujančius įrenginius. 2016 m. „Acer“ atšventė savo 40-ąjį jubiliejų. Šiuo metu ji yra viena iš 5 didžiausių kompiuterių gamintojų pasaulyje. Įmonė veikia daugiau nei 160 šalių ir joje dirba 7 000 žmonių. Daugiau informacijos rasite apsilankę [www.acer.com](http://www.acer.com).

© „Acer Inc.“, 2017. Visos teisės saugomos. „Acer“ ir „Acer“ logotipas yra registruotieji „Acer Inc.“ prekių ženklai. Kiti nurodyti ar kitaip pateikti prekių ženklai, registruotieji prekių ir (arba) paslaugų ženklai yra jų atitinkamų savininkų nuosavybė. Visi pasiūlymai gali būti keičiami be išankstinio pranešimo ar įsipareigojimo ir gali būti nepasiekiami pardavimo kanalais. Nurodytos kainos yra gamintojo siūlomos mažmeninės prekybos kainos, kurios skirtingose vietose gali skirtis. Pardavimo mokesčiai taikomi papildomai.

1. „Aspire 1“ (A114-31) specifikacijos skirtinguose regionuose ir rinkose gali skirtis. Per 6 mėnesius nuo „Windows“ suaktyvinimo datos reikia aktyvinti „Office“. [↑](#endnote-ref-1)
2. Remiantis IEEE 802.11ac pradine specifikacija. Norint, kad 802.11ac belaidžio ryšio technologiją turintis kompiuteris veiktų tinkamai, reikalingas 802.11ac kelvedis. Faktinė sparta priklausys nuo nuotolio, ryšio spartos, vietos sąlygų, tinklo dydžio ir kitų veiksnių. 802.11ac yra iki trijų kartų greitesnis, lyginant su 802.11n. [↑](#endnote-ref-2)
3. Nurodyta akumuliatoriaus naudojimo trukmė pagrįsta „MobileMark 2014®“ veikimo režimo bandymu, esant įjungtam belaidžiam ryšiui. Išsamūs „MobileMark 2014“ bandymo rezultatai pateikti www.bapco.com. Akumuliatoriaus naudojimo trukmės vertinimas pateikiamas tik palyginimo tikslais. Faktinė akumuliatoriaus naudojimo trukmė priklauso nuo modelio, konfigūracijos, naudojimų taikomųjų programų, maitinimo valdymo parametrų, veikimo sąlygų ir naudojamų funkcijų. Naudojant įrenginį ilgą laiką, maksimali akumuliatoriaus naudojimo trukmė mažėja. [↑](#endnote-ref-3)
4. Visi šiame dokumente minimi firminiai ir produktų pavadinimai yra atitinkamų įmonių prekių ženklai, kurie naudojami tik produktams apibūdinti ar nurodyti. [↑](#endnote-ref-4)